CELEX: 62016CA0380
Language: sl
Date: 2018-02-08 00:00:00
Title: Zadeva C-380/16: Sodba Sodišča (šesti senat) z dne 8. februarja 2018 – Evropska komisija/Zvezna republika Nemčija (Neizpolnitev obveznosti države — Obdavčitev — Davek na dodano vrednost (DDV) — Direktiva 2006/112/ES — Člen 73 — Davčna osnova — Členi od 306 do 310 — Posebna ureditev za potovalne agencije — Izključitev iz te ureditve prodaje podjetjem, davčnim zavezancem — Splošna določitev davčne osnove za dano obdobje — Nezdružljivost)

9.4.2018   
            
            
               SL
            
            
               Uradni list Evropske unije
            
            
               C 123/3
            
         Sodba Sodišča (šesti senat) z dne 8. februarja 2018 – Evropska komisija/Zvezna republika Nemčija
   (Zadeva C-380/16) (1)
   
   ((Neizpolnitev obveznosti države - Obdavčitev - Davek na dodano vrednost (DDV) - Direktiva 2006/112/ES - Člen 73 - Davčna osnova - Členi od 306 do 310 - Posebna ureditev za potovalne agencije - Izključitev iz te ureditve prodaje podjetjem, davčnim zavezancem - Splošna določitev davčne osnove za dano obdobje - Nezdružljivost))
   (2018/C 123/04)
   Jezik postopka: nemščina
   
      Stranke
   
   
      Tožeča stranka: Evropska komisija (zastopnika: M. Owsiany-Hornung in M. Wasmeier, agenta)
   
      Tožena stranka: Zvezna republika Nemčija (zastopnika: T. Henze in R. Kanitz, agenta)
   
      Intervenientka v podporo tožene stranke: Kraljevina Nizozemska (zastopnice: M. K. Bulterman, C. S. Schillemans in B. Koopman, agentke)
   
      Izrek
   
   
               1)
            
            
               Zvezna republika Nemčija s tem, da je iz posebne ureditve davka na dodano vrednost, ki se uporablja za potovalne agencije, izključila potovalne storitve za davčne zavezance, ki jih uporabljajo za svoje podjetje in s tem, da je potovalnim agencijam, če za njih velja navedena ureditev, odobrila, da določijo splošno davčno osnovo davka na dodano vrednost za skupine storitev ali za vse storitve, ki se opravijo v davčnem obdobju, ni izpolnila obveznosti, ki jih ima v skladu s členom 73 in členi od 306 do 310 Direktive Sveta 2006/112/ES z dne 28. novembra 2006 o skupnem sistemu davka na dodano vrednost.
            
         
               2)
            
            
               Zvezni republiki Nemčiji se naloži plačilo stroškov.
            
         
      (1)  UL C 314, 29.8.2016.